《星岩二十景 其十一 紫洞禅房》
明代·刘克治

兰若云林一径斜，山僧扶锡具袈裟。莲宫入定心宁住，应有如来为献花。

作者简介：刘克治，号群玉。番禺人，从化籍。格子。明神宗万历间贡生。早工文赋，为督学郭子直、陈鸣华所称赏，后以明经选。有《述征草》、《五芝楼稿》、《绿绮堂稿》、《订初学记》、《许氏说文》。清雍正《从化县新志》卷三有传。